Boer drie keer tydens plaasaanval geskiet | Maroela Media
Dries Steenkamp, 'n boer in sy laat sewentigs, is Donderdag net ná 04:00 op sy plaas net buite Lydenburg geskiet.
Sers. Gerald Sedibe, provinsiale woordvoerder van die polisie, het aan Maroela Media gesê die polisie ondersoek 'n saak van inbraak en poging tot moord.
Sedibe het gesê Steenkamp was alleen op die plaas ten tyde van die voorval.
Volgens hom het Steenkamp die honde hoor blaf, opgestaan om te gaan kyk en drie aanvallers met klapmusse in die huis teëgekom.
Die verdagtes het tydens die skietery van die toneel gevlug. Sedibe het gesê Steenkamp kon daarin slaag om 'n werknemer in die hande te kry om alarm te maak.
Volgens Sedibe is niks tydens die voorval gesteel nie.
Hy het bevestig dat Steenkamp drie keer geskiet is en na 'n hospitaal gehaas is.
Bly waar jy is en wag hulle in. Moet net nie skiet vóór hulle dit doen en bly weg van doodskiste, dis die werk vd ondernemer.
Omdat dit sy reg is. Heel moontlik sy geboortegrond. Wil jy hom stadig doodmaak deur hom te verwyder en in 'n eenkamergeboutjie in te druk?
Bid vir hom en bid vir die land!
Ek merk op dat baie mense gaan ondersoek instel en dan hardloop om die vuurwapen te kry. Jy staan op met die wapen in die hand en bekruip saggies iets of iemand totdat jy weet daar is regtig niks of wel 'n betreder dan skiet jy eerste.
RAMAPOSA ek daag jou uit! Stop die misdaat! Help nie om die wereld te vra vir belegging en daar is wolk van misdaad oor SA. Maak SA, "Zero tolerance vir Misdaat"…